b'\n_START_ARTICLE_\nSatoshi Mori\n_START_PARAGRAPH_\nSatoshi Mori (s. 19. toukokuuta 1971 Nozawaonsen) on japanilainen entinen yhdistetyn kilpailija._NEWLINE_Mori osallistui urallaan kaksiin olympialaisiin. Naganossa 1998 h\xc3\xa4n sijoittui joukkuekilpailussa viidenneksi. Salt Lake cityn olympialaisissa 2002 h\xc3\xa4n oli joukkuekilpailussa kahdeksas, sprintiss\xc3\xa4 22:s ja normaalimatkalla 30:s._NEWLINE_Hiihdon maailmanmestaruuskilpailuihin Mori osallistui kolme kertaa vuosina 1999, 2001 ja 2003. Joukkuekilpailussa h\xc3\xa4n sijoittui kahdesti viidenneksi ja Ramsaun sprintiss\xc3\xa4 1999 h\xc3\xa4n saavutti parhaan sijoituksen henkil\xc3\xb6kohtaisilla matkoilla ollen kuudes._NEWLINE_Maailmancupissa h\xc3\xa4n sijoittui kerran palkintopallille, kun h\xc3\xa4n sijoittui toiseksi Zakopanessa vuonna 1999.'